टाइम8, फेब्रुवारी 28 : बर’ माहारिनि गागि आफाद बर’ थुनलाइ आफादा थांनाय 1952 मायथाइनि 16 नबेम्बरखालि बोखावजायै गवालपारा जिलानि बासुगाव हालामआव जोनोम मोनदोंमोन। उननि समाव बेयो गोबां जिला आफाद आरो दखरा आपाद महरै गोबां दाजालांदोंमोन। बेबादिनो बोखावजायै नलबारि (आथिखाल बाकसा) जिलानि सिङाव थानाय बरिमाखा प्राइमारि बर’ थुनलाइ आफादखौबो थांनाय 1971 मायथाइयाव गायसननाय जादोंमोन। बेनि बैसोआ दिनै 50 बोसोर आबुं महर मोनफैनायनि लामायाव। बेखौ नोजोर होनानै बरिमाखा प्राइमारि बर’ थुनलाइनि 50 थि जोनोम सान अदेबानि सनाथि मायथाइ फालिथायखौ बोहैथि बोसोरनि दिसेम्बर दानाव गाजा-गोमजायै खुंफुंनो थि खालामनाय जादों।